เตรียมตัวไว้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

พอขายหุ้นธนาคารนครหลวงไทยออก ได้เงินมาเหนาะๆ ในเดือนเมษาฮาวาย
ซือเจ๊ ทองอุไร ลิ้มปิติ ผู้ช่วยผู้ว่าการ สายจัดการกองทุน ธนาคารแห่งประเทศไทย (ธปท.) ในฐานะผู้จัดการกองทุนฟื้นฟูฯ ก็คุยขรมว่า กองทุนฟื้นฟูฯ อาจไม่จำเป็นต้องออกขายพันธบัตรมารีไฟแนนซ์หนี้เก่า 2.53 หมื่นล้าน ที่จะครบกำหนดในเดือน พ.ย.นี้
เพราะเงินได้จากการขายหุ้นนครหลวงไทย (SCIB) 47.58% หรือ 1,005 ล้านหุ้น ให้ธนาคารธนชาตนั้น น่าจะได้เงินเข้ามา 3.2 หมื่นล้านบาทแล่ว
“ไม่ต้องออกบอนด์ล็อตใหม่ไปแย่งตลาด” เจ๊ทองอุไร พูดออกมาอย่างชื่นใจ
ได้เงินมาพาไปจ่ายหนี้แล่วจ้า
แต่ช้าก่อน อย่าเพ่อดีใจ เพราะปีหน้าฟ้าใหม่ยังต้องจ่ายอีกเพียบ แต่อาจจะหันไปขายบอนด์ให้ ธปท. ก็ได้
สุดท้ายคือต้องจัดการกับตัวเองซึ่งตามกฎหมายจะต้องสลายโต๋ไปในปี 2554
ดังนั้น ปีหน้าจะต้องฮาราคีรีตัวเอง ด้วยการขายหุ้นทิ้ง เพื่อชำระบัญชี
กิจการใดที่กองทุนฟื้นฟูฯ ถืออยู่โละหมด...ระวังไว้
“ส่วนแผนการขายหุ้นที่กองทุนฟื้นฟูฯถืออยู่ในปัจจุบัน เช่น บริหารสินทรัพย์กรุงเทพพาณิชย์ (บสก.) บริหารสินทรัพย์สุขุมวิท (SAM) บรรษัทบริหารสินทรัพย์ไทย(TAMC) ซึ่งกองทุนฟื้นฟูฯถือหุ้นอยู่ 100% รวมทั้งธนาคารกรุงไทย(KTB)ที่กองทุนฟื้นฟูฯถือหุ้นอยู่ประมาณ 53% นั้น คงต้องมาพิจารณาแผนกลยุทธ์ที่แต่ละแห่งจะเสนอมาประจำปี 2553 อีกครั้ง ค่อยๆพิจารณาก่อนที่กองทุนจะปิดตัวในปี 2554 “ นางทองอุไรกล่าว